Diari Oficial de la Generalitat Valenciana


Sumari del DOGV 10842, del 13-12-2024 (2024/13129)

RESOLUCIÓ de 5 de desembre de 2024, de la Direcció General d’Innovació i Inclusió Educativa, per la qual es resol la convocatòria de subvencions i assignacions econòmiques per a realitzar activitats complementàries dirigides a l’alumnat escolaritzat en centres d’educació especial o en unitats d’educació especial situades en centres ordinaris sostinguts amb fons públics, per a l’exercici de 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10699

Data del DOGV
:   13-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13052

CVE
:   NHGC-E-8530-62034

Data del document
:   05-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * educació especial
    * ensenyament públic

Per mitjà de l’Orde 32/2016, de 12 de juliol, de la Conselleria d’Educació, Investigació, Cultura i Esport, s’aproven les bases reguladores per a concedir subvencions per a realitzar activitats complementàries per a l’alumnat escolaritzat en centres d’educació especial o en unitats d’educació especial situades en centres ordinaris sostinguts amb fons públics (DOGV 7829, 15.07.2016).

A través de la Resolució de 8 d’agost de 2024, de la Conselleria d’Educació, Cultura, Universitats i Ocupació, es convoquen subvencions i assignacions econòmiques per a realitzar activitats complementàries dirigides a l’alumnat escolaritzat en centres d’educació especial o en unitats d’educació especial situades en centres ordinaris sostinguts amb fons públics, per a l’exercici de 2024 (DOGV 9936, 13.09.2024).

Considerant que s’han examinat les sol·licituds presentades pels centres docents, d’acord amb el que establix l’apartat quart de la resolució de convocatòria citada, amb la finalitat de concedir les subvencions i les assignacions econòmiques als centres docents que reunisquen els requisits previstos i que hagen aportat la documentació que s’indica com a preceptiva en el resolc quint de la convocatòria mencionada.

Vist l’informe de l’òrgan instructor, de data 21 de novembre de 2024, pel qual s’informa que els centres docents beneficiaris de les subvencions referides han complit els requisits establits per a optar a la subvenció prevista en la convocatòria.

Realitzada la valoració dels projectes presentats d’acord amb els criteris establits en el resolc sèptim de la Resolució de 8 d’agost de 2024, i vista la proposta de resolució de la comissió de valoració sobre la concessió i la denegació de les subvencions i les assignacions econòmiques formulada, en compliment del que preceptua la base sèptima de l’Orde 32/2016.

Fent ús de les atribucions que m’atorga la disposició final primera de la mencionada Orde 32/2016, de 12 de juliol, de la Conselleria d’Educació, Investigació, Cultura i Esport, i de conformitat amb les competències establides en el Decret 166/2024, de 12 de novembre, del Consell, d’aprovació del Reglament orgànic i funcional de la Conselleria d’Educació, Cultura, Universitats i Ocupació (DOGV 9983, 14.11.2024),

RESOLC

*Primer*

1. Concedir les quantitats assignades als centres docents públics que figuren en l’annex I.A per un import global de 100.000,00 euros amb caràcter de gasto extraordinari de funcionament, a càrrec del capítol II del Subprograma pressupostari 422H00 del pressupost de la Generalitat de l’any 2024.

2. Concedir les quantitats assignades als centres docents privats concertats i centres de titularitat de corporacions locals que figuren en l’annex I.B, per un import global de 30.000,00 euros amb caràcter de subvenció, a càrrec de la línia de subvenció S0290 del capítol IV del Subprograma pressupostari 422H00 del pressupost de la Generalitat de l’any 2024.

3. Denegar l’assignació econòmica o la subvenció als centres docents que figuren en els annexos II.A i II.B, respectivament, per no ajustar-se a les bases de la convocatòria.

*Segon*

1. El pagament de la subvenció o l’assignació econòmica s’efectuarà en un pagament únic per mitjà d’una transferència bancària, sempre que la persona jurídica destinatària complisca els requisits exigits per la Llei 38/2003, general de subvencions, la base reguladora quarta arreplegada en l’annex I de l’Orde 32/2016 i el resolc sext de la Resolució de 8 d’agost de 2024.

2. El pagament es farà en el mateix compte que el centre educatiu tinga donat d’alta en la conselleria competent en matèria d’educació per a percebre el pagament del gasto de funcionament.

3. De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició, o es podrà plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició s’haurà d’interposar davant del mateix òrgan que va dictar la resolució, en el termini d’un mes a comptar de l’endemà de publicar-se esta resolució.

b) El recurs contenciós administratiu s’haurà d’interposar davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l’endemà de publicar-se esta resolució.

  

València, 5 de desembre de 2024

(p. d. Resolució 13.04.2022; DOGV 9328, 29.04.2022)

María del Rosario Escrig Llinares

Directora general d’Innovació i Inclusió Educativa

Esta disposició conté annexos. Consulteu-ne la versió en PDF.